Kada remiantis, kada remdamasis (-asi )?

 Dokumentų rengėjai mėgsta pastraipą pradėti padalyviais ***remiantis, atsižvelgiant, vadovaujantis*** ir pan., nepaisydami, koks paskui bus sakinys – su veikėju ar be jo. ***Remiantis, atsižvelgiant, vadovaujantis*** tinka beasmeniuose (kai veikėjo nėra) sakiniuose, pvz., remiantis rekomendacijomis, buvo priimtas nutarimas; atsižvelgiant į darbuotojo prašymą, suteiktos nemokamos atostogas; vadovaujantis taisyklių 3 punktu, parengtas veiksmų planas ir kt. O kai sakinyje veikėjas yra, privalu vartoti pusdalyvį (atitinkamai derinant giminę ir skaičių), pvz.: **remdamasi** rekomendacijomis, komisija (*veikėja*) priėmė nutarimą; **atsižvelgdamas** į darbuotojo prašymą, suteikiu (*veikėjas – aš*) nemokamas atostogas; **vadovaudamiesi** taisyklių 3 punktu, parengėme (*veikėjas – mes*) veiksmų planą.